CELEX: 32016D1967
Language: hr
Date: 2016-11-08 00:00:00
Title: Provedbena odluka Komisije (EU) 2016/1967 оd 8. studenoga 2016. o izmjeni članka 3. Odluke 2002/757/EZ o privremenim hitnim fitosanitarnim mjerama radi sprječavanja unošenja Phytophthora ramorum Werres, De Cock & Man in 't Veld sp. nov. u Zajednicu i njegova širenja unutar Zajednice (priopćeno pod brojem dokumenta C(2016) 7075)

10.11.2016   
            
            
               HR
            
            
               Službeni list Europske unije
            
            
               L 303/21
            
         PROVEDBENA ODLUKA KOMISIJE (EU) 2016/1967
   оd 8. studenoga 2016.
   o izmjeni članka 3. Odluke 2002/757/EZ o privremenim hitnim fitosanitarnim mjerama radi sprječavanja unošenja Phytophthora ramorum Werres, De Cock & Man in 't Veld sp. nov. u Zajednicu i njegova širenja unutar Zajednice
   
      
         (priopćeno pod brojem dokumenta C(2016) 7075)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. četvrtu rečenicu,
   budući da:
   
               (1)
            
            
               Člankom 3. stavkom 1. prvim podstavkom Odluke Komisije 2002/757/EZ (2) određeno je da se osjetljivo bilje i osjetljivo drvo smiju unositi na područje Unije samo ako je to u skladu s hitnim fitosanitarnim mjerama utvrđenima u točkama 1.a i 2. Priloga I. toj Odluci. Člankom 3. stavkom 1. drugim podstavkom Odluke 2002/757/EZ određeno je odstupanje za piljeno drvo bez kore vrsta Acer macrophyllum Pursh i Quercus spp. L. podrijetlom iz Sjedinjenih Američkih Država. To drvo može se unositi u Uniju do 30. studenoga 2016. i ako nije u skladu s uvjetima određenima točkom 2. Priloga I. toj Odluci, pod uvjetom da ispunjava uvjete iz Priloga II. toj Odluci.
            
         
               (2)
            
            
               Provedbenom odlukom Komisije (EU) 2015/893 (3) utvrđuju se zahtjevi u pogledu unošenja u Uniju piljenog drva bez kore vrste Acer spp. podrijetlom iz trećih zemalja. Ti se zahtjevi smatraju neophodnima za fitosanitarnu zaštitu područja Unije od organizma Anoplophora glabripennis (Motschulsky) i ni jedno odstupanje od njih ne bi se smjelo smatrati opravdanim. Na piljeno drvo bez kore te vrste stoga se više ne bi trebalo primjenjivati odstupanje određeno Odlukom 2002/757/EZ.
            
         
               (3)
            
            
               U svjetlu informacija koje države članice periodično dostavljaju Komisiji može se zaključiti da je primjena posebnih uvjeta određenih Prilogom II. Odluci 2002/757/EZ dovoljna za sprječavanje unošenja štetnih organizama u Uniju. Države članice trebale bi nastaviti primjenjivati te uvjete u pogledu piljenog drva bez kore vrste Quercus spp. L. podrijetlom iz Sjedinjenih Američkih Država. Ocjena tehničkih informacija koje su dostavile Sjedinjene Američke Države pokazuje da je program za certifikaciju piljenog drva sušenog u sušari, na koji se upućuje u članku 6.a stavku 3. Odluke 2002/757/EZ, učinkovit.
            
         
               (4)
            
            
               Stoga bi odobrenje odstupanja u pogledu piljenog drva bez kore vrste Quercus spp. L. podrijetlom iz Sjedinjenih Američkih Država trebalo produljiti do 31. prosinca 2026. kako bi se izbjeglo nepotrebno narušavanje trgovine tim drvom.
            
         
               (5)
            
            
               Odluku 2002/757/EZ trebalo bi stoga izmijeniti na odgovarajući način.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Izmjena Odluke 2002/757/EZ
   Članak 3. stavak 1. drugi podstavak Odluka 2002/757/EZ zamjenjuje se sljedećim:
   
      „Odstupajući od prvog podstavka, piljeno drvo bez kore vrste Quercus spp. L. podrijetlom iz Sjedinjenih Američkih Država može se unositi u Uniju do 31. prosinca 2026. i ako nije u skladu s točkom 2. Priloga I. ovoj Odluci, pod uvjetom da ispunjava uvjete iz Priloga II. ovoj Odluci.”
   
   Članak 2.
   Adresati
   Ova je odluka upućena državama članicama.
   
      Sastavljeno u Bruxellesu 8. studenoga 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Odluka Komisije 2002/757/EZ od 19. rujna 2002. o privremenim hitnim fitosanitarnim mjerama radi sprečavanja unošenja Phytophthora ramorum Werres, De Cock & Man in 't Veld sp. nov. u Zajednicu i njegovog širenja unutar Zajednice (SL L 252, 20.9.2002., str. 37.).
   
      (3)  Provedbena odluka Komisije (EU) 2015/893 оd 9. lipnja 2015. u pogledu mjera za sprečavanje unošenja u Uniju organizma Anoplophora glabripennis (Motschulsky) i njegova širenja unutar Unije (SL L 146, 11.6.2015., str. 16.).